DB 605 moottori RAF:n museossa Lontoossa.
Daimler-Benz DB 605 on saksalainen toisen maailmansodan aikana tuotettu lentokonemoottori. DB 605 kehitettiin DB 601:stä ja sitä käytettiin vuosina 1942-1945 Messerschmitt Bf 109 -hävittäjissä sekä Bf 110 ja Me 210C -raskashäviitäjissä. DB 605:n muunnos, DB 610, käsitti kaksi DB 605:tä kylki kyljessä yhdistettynä pyörittämään samaa potkuria. DB 610 -moottoria käytettiin Heinkel He 177 -pommikoneessa.
Moottori on ylösalaisin asennettu V12, jossa kampiakseli on ylhäällä ja sylinterit 60° kulmassa toisiinsa nähden. Moottorissa on 4 venttiiliä per sylinteri, 2 sytytystulppaa sylinteriä kohden, polttoaineruiskutus ja kompressori.
DB 605 -moottoreita valmistettiin myös lisenssillä Italiassa ja Ruotsissa. Italia käytti moottoreita Macchi C.205, Fiat G.55 ja Reggiane 2005 -hävittäjissä sekä muutamissa muissa italialaisissa lentokoneissa. Ruotsissa DB 605:tä käytettiin työntömoottorisen Saab J21:n voimanlähteenä. Arviolta 42 400 DB 605 -moottoria tuotettiin kaikkina versioina.
1 Tekniset tiedot(DB 605AM)
1.3 Suoritusarvot